Komeleya Rojnamegeran a Dîcle-Firatî (DFG) derheqê binpaykerdişanê heqanê rojnamegeran ser o raporê xo yê menga teşrîna peyêne weşana.
Goreyê raporî teşrîna peyêne de 6 rojnamegerî ameyî destbendkerdene, 136 rojnamegerî zî ameyî muhakemekerdene, erzîya keyeyanê 3 rojnamegeran ser, teqîbê xeberan 19 cayan de ame astengkerdene, vera 4 rojnamegeran dewa ameye akerdene, 6 rojnamegeran rê cezaya zîndanî ra 7 serran û 9 mengan û 12 rojan û cezaya pereyî ya 41 hezar û 523 TL dîyaye, zîndan de heqê 2 rojnamegerana ameyî binpaykerdene.
Goreyê raporê DFGyî keyepelêk û 124 xeberî ameyî astengkerdene, 10 rojnamegerî karî ameyî eştene û weşanêk ame qedexekerdene.''
